Na temelju članaka 33. i 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članaka 40 i 53. Statuta Grada Delnica (SN GD 02/21) te sukladno uputi Ministarstva pravosuđa i uprave Republike Hrvatske KLASA: 024-04/23-01/18 URBROJ: 514-07-04-02/04-23-01 od 20. srpnja 2023. godine, Gradsko vijeće Grada Delnica donosi

**POSLOVNIČKU ODLUKU O DOPUNAMA POSLOVNIKA GRADSKOG VIJEĆA GRADA DELNICA**

**Članak 1.**

U Poslovniku Gradskog vijeća Grada Delnica („SN GD 3/22), iza čl. 58. dodaje se čl. 58.a koji glasi:

„Članak 58.a

(1) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Gradskog vijeća iznimno se mogu održavati elektronskim putem.

(2) Sjednicu saziva predsjednik Gradskog vijeća elektronskim putem, a ista se može održati putem videokonferencije ili kombiniranim načinom održavanja sjednice – uz fizičku prisutnost i videokonferencijom o čemu je ovlašten odlučiti predsjednik Gradskog vijeća omogućavajući sudjelovanje, raspravu i glasovanje u odnosu na svaku točku dnevnog reda sjednice u realnom vremenu.

(3) Na način rada na sjednici primjenjuju se odredbe Poslovnika na odgovarajući način, a rokovi se mogu skratiti sukladno izvanrednoj situaciji.“

**Članak 2.**

Stupanjem na snagu Poslovničke odluke o dopunama Poslovnika Gradskog vijeća Grada Delnica, prestaju važiti Pravila sazivanja i održavanja sjednica Gradskog vijeća Grada Delnica elektronskim putem u izvanrednim situacijama (SN GD 3/22).

**Članak 3.**

Ova Poslovnička odluka o dopunama Poslovnika Gradskog vijeća Grada Delnica, stupa na snagu osmog dana od dana objave u »Službenim novinama Grada Delnica“.

KLASA: 023-04/18-01/01

URBROJ:2112-01-30-40-1-21-04

Delnice, 14. rujna 2023. godine

Gradsko vijeće Grada Delnica

Predsjednica

Ivana Pečnik Kastner